Incendiu de proporții în portul ucrainean Odesa, după un atac rusesc. Cel puţin 13 persoane au fost rănite
O rachetă balistică rusă a lovit miercuri seara târziu portul ucrainean Odesa, rănind cel puţin 13 persoane şi declanşând un incendiu de proporţii, a declarat guvernatorul regional Oleh Kiper pe Telegram, relatează Reuters.
Imagini şi înregistrări video postate online au arătat flăcări la faţa locului şi nori mari de fum care se ridicau spre cer.
Potrivit presei, ar fi fost vizat un depozit al Nova Poşta, o mare companie poştală şi de curierat. O înregistrare video arată momentul impactului cu resturi care zboară în interiorul instalaţiei.
Росія атакувала балістикою сортувальне депо "Нової пошти" в Одесі, є постраждалі
Відео - Нова пошта pic.twitter.com/Mt8L3YDFtX
— Українська правда ✌️ (@ukrpravda_news) May 1, 2024
Odesa, cel mai mare port al Ucrainei de la Marea Neagră, situat în sudul ţării, în apropiere de România, este o ţintă frecventă a atacurilor ruseşti, iar în ultimele două zile rachete au lovit situri din oraş, provocând moartea a opt persoane.